سنگاللی قاناد اویونچوسو سادیو مانه ۲۰۲۲ ایلینین ان یاخشی آفریقالی فوتبالچیسی سئچیلدی.
آفریقا فوتبال کنفدراسیونوندان وئریلن آچیقلامایا گؤره، ایلین آفریقالی فوتبالچیسی اؤدولو، مراکشین باشکندی رباط‌دا گئچیریله‌ن مراسیمله وئریلدی.
عضو اؤلکه‌لرین مشقچیلری و فدراسیون مقاملارینین قاتیلدیغی سس‌وئرمه نتیجه‌سینده، بو یای "لیورپول"دان "باواریا"یا گئچه‌ن ۳۰ یاشلی مانه، اؤدولون صاحیبی اولدو.
۲۰۱۹-جو ایلده‌ن سونرا بو اؤدوله ایکینجی دفعه لایق گؤروله‌ن مانه بو ایل سنگال میللی تیمی ایله آفریقا میللتلر کاپی، لیورپوللا ایسه فدراسیون کاپی و لیگ کاپی شامپیونلوقلاری یاشامیشدی.
